181.

Pagrindiniai etatų plano ir Parlamento valdymo pakeitimai apibendrinami toliau pateikiamoje lentelėje. 19 lentelė Europos Parlamento Generalinio sekretoriato pertvarkymo 2017 m. santrauka Generalinis direktoratas Pertvarka ir modernizacija PRES DG Vadovybė Apskritai 2017 m. PRES GD organizacinė struktūra buvo stabili ir buvo konsoliduojama. Ryšių su nacionaliniais parlamentais direktorato direktoriui nustojus eiti pareigas, šias pareigas tol, kol nebus paskirtas naujas direktorius, perima Generalinio sekretoriaus pavaduotojas. Laikinai pareigas einantis Plenarinių posėdžių direktorato direktorius jas vykdė ir 2017 m., nes nebuvo paskirtas naujas direktorius. Taip pat įvyko nemažai pokyčių, susijusių vadovų pareigybėmis. IPOL GD Vidaus politika 2017 m. IPOL GD organizacinė struktūra ir toliau buvo stabili. Specialiojo komiteto terorizmo klausimais (TERR) personalo formavimas yra beveik užbaigtas ir nuo kadencijos pradžios ne daugiau kaip 26 IPOL etatiniai darbuotojai buvo perkelti iš savo pradinių skyrių į laikinuosius komitetus. EXPO GD Išorės politika 2017 m. nebuvo jokių didelių organizacinių ar valdymo pokyčių. EPRS GD Parlamentinių tyrimų paslaugos 2017 m. Politikos ciklo skyrius ir Ex post poveikio vertinimo skyrius buvo sujungti į vieną subjektą – Ex post vertinimo skyrių, kad būtų galima pasinaudoti esama sinergija ir kuo optimaliau naudoti išteklius. COMM GD Komunikacija 2017 m. vasario 1 d. paskirtas naujas generalinis direktorius. 2017 m. gruodžio mėn. Biuras patvirtino pasiūlymą dėl COMM GD reorganizavimo. Svarbiausi numatyti pokyčiai – įsteigti Kampanijų direktoratą ir Lankytojų direktoratą. Naujoji struktūra dabar apima penkis direktoratus: Žiniasklaidos, Kampanijų, Lankytojų, Ryšių biurų ir Išteklių direktoratus. PERS GD Personalas Siekiant užtikrinti veiksmingesnį darbo organizavimą Personalo GD sukurta darbo grupė „Peržiūra“ (angl. „Screening“) 2016 m. pateikė savo galutinę ataskaitą. Darbo grupės „Peržiūra“ veiklos rezultatais pasinaudota vykdant reorganizaciją, kurią Generalinis sekretorius patvirtino 2017 m. liepos mėn. ir kuri įsigaliojo 2017 m. spalio 1 d. Vykdant reorganizaciją atlikti šie pertvarkymai atsižvelgiant į naujas užduočių sritis: — Lygybės ir įvairovės skyrius perkeltas į C direktoratą; — sukurta Tarpinstitucinių ryšių ir socialinio dialogo tarnyba; — sukurtas Akredituotų Parlamento narių padėjėjų priimamojo (Front Office) skyrius, kuris pakeitė ankstesnį Ryšių su darbuotojais skyrių; — sukurtas Strateginio žmogiškųjų išteklių planavimo skyrius, kuris pakeitė ankstesnį Vidaus organizavimo skyrių; — Darbo užmokesčio ir individualių išmokų skyrius padalintas į atitinkamai du skyrius; — sukurtas Darbo laiko ir lopšelių skyrius pergrupuojat buvusių Socialinių veiksmų ir Karjeros valdymo skyrių (naujas Karjeros raidos ir etikos skyrius) paslaugas; — naujas Žmogiškųjų išteklių ir strateginės stebėsenos skyrius (buvęs Žmogiškųjų išteklių skyrius); — naujas Finansinių išteklių skyrius (buvęs Finansinių išteklių ir kontrolės skyrius). Vykdant reorganizaciją penkių skyrių vadovams pavesta naujų pareigų, taip pat pakito ir nemažos dalies darbuotojų užduotys. INLO GD Infrastruktūra ir logistika 2017 m. INLO GD tęsė tam tikrų veiklos sektorių reorganizacijos ir racionalizacijos strategiją. 2017 m. gegužės mėn. sukurtas naujas Ex ante kontrolės ir viešųjų pirkimų koordinavimo skyrius, kuris sujungė dvi buvusias tarnybas. Be to, kiekviename direktorate sukurta viešųjų pirkimų tarnyba, tiesiogiai pavaldi direktoriui. Taip pat nuo 2017 m. vidurio palaipsniui veiklą pradėjo centrinė tarnyba, atsakinga už finansinių operacijų inicijavimą. 2017 m. rugsėjo 1 d. Salės tvarkdarių skyrius perkeltas į INTE GD. INTE GD Vertimas žodžiu ir konferencijos Buvo perkeltas Salės tvarkdarių skyrius ir toliau dedamos pastangas direktorato viduje siekiant struktūrizuoti ir racionalizuoti logistinę paramą konferencijoms. 2017 m. gruodžio 11 d. Biuras pavirtino naują konferencijų valdymo modernizavimo strategiją ir INTE GD buvo pavesta pasirūpinti logistiniu ir administraciniu strategijos įgyvendinimo aspektu. Siekiant įgyvendinti šiuos sprendimus, sukurtas naujas Konferencijų organizavimo direktoratas. TRAD GD Vertimas raštu 2017 m. vasario mėn. sukurtas Airių kalbos vertimo raštu skyrius laikantis Tarybos reglamento (ES, Euratomas) Nr. 2015/2264, kuriuo išplečiamos ir laipsniškai panaikinamos laikinos leidžiančios nukrypti priemonės dėl airių kalbos. 2017 m. pabaigoje skyriuje dirbo 20 darbuotojų. FINS GD Finansai 2017 m. rugsėjo mėn. sukurtas Atitikties teisės aktams stebėsenos skyrius, tiesiogiai pavaldus Finansų GD generaliniam direktoriui. Po to, kai buvo atliktas vertinimas, Generalinis sekretorius nusprendė 2017 m. spalio mėn. perkelti kelias funkcijas iš Finansų GD į PERS GD, kad būtų galima pagerinti paslaugas, kurias administracija teikia akredituotiems Parlamento narių padėjėjams. Šios paslaugos apima priimamojo skyriaus veiklą ir veiklą, susijusią su akredituotų Parlamento narių padėjėjų įdarbinimu ir jų komandiruotėmis. Be to, perkelta Parlamento narių profesinio mokymo tarnyba. Perkėlimas įvyko 2018 m. ITEC GD Naujovės ir technologinė pagalba 2017 m. sausio 1 d. įsteigtas Pagrindinio informacijos sistemų saugumo pareigūno (angl. CISO) administravimo padalinys. Jį sudaro IRT saugumo skyrius, susidedantis iš dviejų – Saugumo valdymo ir Saugumo operacijų – tarnybų. SAFE GD Apsauga ir saugumas 2016 m. birželio mėn. Biuras patvirtino naujo Apsaugos skyriaus steigimą Fizinės apsaugos ir pagalbos, apsaugos ir saugumo direktorate. Įdarbinimo procedūros šio skyriaus vadovo vietai užimti baigtos 2017 m. pradžioje.